**Juhani Ilmari Tyrväinen** (s. 11. syyskuuta 1990 Seinäjoki) on suomalainen jääkiekkoilija ja maailmanmestari, joka pelaa Ruotsin SHL-liigan Luleå HF:ssä. Hän on pelipaikaltaan keskushyökkääjä, mutta Tyrväinen osaa pelata myös laidassa. Hän on pelityyliltään kahden suunnan hyökkääjä, joka kykenee pelaamaan monipuolisesti eri rooleissa. Hän kuului maailmanmestaruuden voittaneeseen Suomen joukkueeseen MM-kilpailuissa 2019.

Ura
---

### Seuraura

Seinäjoella syntynyt Tyrväinen aloitti jääkiekon Lahdessa. Hän on Pelicansin kasvatti. Tyrväinen edusti juniorina myös Kiekkoreipasta. Hän oli kaudella 2007–2008 runkosarjassa seuran B-nuorten paras pistemies tehoilla 12+28=40. Tyrväinen siirtyi seuraavaksi kaudeksi Pelicansin A-nuoriin. Hän toimi kaudella 2009–2010 joukkueen kapteenina, muttei pelannut otteluakaan runkosarjassa loukkaantumisen takia. Hän pelasi kauden ainoat seitsemän otteluaan karsintasarjassa.

Tyrväinen debytoi SM-liigassa kaudella 2010–2011. Hän pelasi ensimmäisen SM-liigaottelunsa 23. marraskuuta 2010, jolloin Pelicans kohtasi vieraissa Porin Ässät. Tyrväinen korvasi ottelussa pelikiellossa olleen isoveljensä Antin. Juhani merkittiin kakkosketjuun Sami Blomqvistin ja Matias Lopin viereen ja hän sai jääaikaa 10.43 minuuttia. Yhteensä Tyrväinen pelasi kauden 2010–2011 aikana SM-liigassa 19 runkosarja - ja neljä liigakarsintaottelua tehden kolme syöttöpistettä. Kauden 2010–2011 aikana hän pelasi myös lainalla Mestis-joukkue Heinolan Kiekossa, jossa Tyrväinen pelasi 19 runkosarjaottelua tehopistein 2+7=9.

Kaudeksi 2011–2012 Tyrväinen siirtyi kaksivuotisella sopimuksella Jokereihin. Hän teki liigauransa avausmaalin kauden kolmannessa ottelussa 20. syyskuuta 2011 Hämeenlinnan Pallokerhoa vastaan. Yhteensä tulokaskausi toi Tyrväiselle 59 runkosarja -ja kahdeksassa playoff-ottelussa tehot 2+9=11. Hän voitti SM-pronssia keväällä 2012. Saman vuoden joulukuussa Tyrväinen teki vuoden mittaisen jatkosopimuksen Jokereiden kanssa. Kauteen 2012–2013 hän lähti pienessä roolissa ja oli vaikeuksissa mahtua kokoonpanoon, mutta Tyrväinen sai kuitenkin loukkaantumisten ja pelikieltojen myötä mahdollisuuden. Hän pelasi lopulta suurimman osan kaudestaan Jokereiden kakkosketjun keskellä. Joulukuussa 2012 onnistuneen kauden pelannut Tyrväinen teki vuoden mittaisen jatkosopimuksen joukkueen kanssa.

Kesken kauden 2013–2014, tammikuussa 2014 Tyrväinen palasi kevääseen 2016 asti kestävällä sopimuksella Pelicansiin. Hänet nimettiin kaudelle 2015–2016 joukkueen varakapteeniksi. Tyrväinen jakoi pudotuspeleissä Pelicansin sisäisen maalipörssin voiton Juha Leimun kanssa kolmella osumallaan. Joulukuussa 2015 hän teki vuoden mittaisen jatkosopimuksen joukkueen kanssa.

Tyrväinen teki kaudella 2016–2017 SM-liigan yhden kauden piste-ennätyksensä tehoilla 14+29=43, joilla hän oli Pelicansin toiseksi paras pistemies Vili Sopasen jälkeen. Tyrväinen jakoi koko SM-liigan pistepörssin yhdeksännen sijan KalPan Jaakko Rissasen kanssa. Hän oli Hannes Björnisen ohella joukkueen ainoa kaikki 60 runkosarjaottelua pelannut pelaaja. Tyrväisen kausi päättyi kuitenkin jo ensimmäiseen puolivälieräotteluun, kun hänen joukkuetoverinsa Antti Erkinjuntin lyöntilaukaus osui Tyrväistä kasvoihin.

Kaudeksi 2017–2018 Tyrväinen siirtyi vuoden mittaisella sopimuksella Helsingin IFK:hon. Hän oli joukkueen toiseksi paras pistemies Erik Thorellin jälkeen tehoilla 13+25=38. Mestarien liigassa Tyrväinen oli HIFK:n paras syöttäjä neljällä syöttöpisteellään. Hän voitti kauden päätteeksi SM-pronssia. Kesäkuussa 2018 Tyrväisen sopimusta jatkettiin vuodella kevääseen 2020 saakka. Kaudella 2018–2019 hän oli tehoilla 16+26=42 joukkueen paras syöttäjä Tommi Santalan ja Teemu Erosen kanssa sekä toiseksi paras pistemies Erik Thorellin jälkeen.

Tyrväinen ei jatkanut HIFK:ssa enää jatkosopimuskauttaan, vaan hän siirtyi kaudeksi 2019–2020 kaksivuotisella sopimuksella Ruotsin SHL-liigan Luleå HF:ään. Tyrväinen oli joukkueen kolmanneksi paras pistemies tehoilla 11+18=29. Kaudella 2020–2021 hän oli tehoilla 13+22=35 Luulajan toiseksi paras pistemies Linus Klasenin jälkeen. Pudotuspeleissä Tyrväinen oli joukkueen paras maalintekijä kolmella osumallaan. Tammikuussa 2021 hän teki Luulajan kanssa kaksivuotisen jatkosopimuksen. Elokuussa Tyrväisen sopimusta jatkettiin vuodella kevääseen 2024 saakka.

Kausi 2021–2022 Tyrväisellä osoittautui hieman rikkonaiseksi loukkaantumisten vuoksi. Lokakuussa 2021 hän joutui yli kolmeksi viikoksi sivuun murrettuaan kätensä epäonnisesti harjoituksissa. Tyrväinen kärsi kauden aikana myös pelikielloista. Tammikuussa 2022 hän sai kahden ottelun pelikiellon lyötyään Frölunda HC:n Joel Lundqvistia päähän ottelun loppusummerin jälkeen ja helmikuussa 2022 neljän ottelun pelikiellon taklattuaan Timrå IK:n Joey LaLeggiaa kovalla vauhdilla. Tyrväinen pelasi runkosarjassa lopulta vain 36 ottelua, mutta hän oli kuitenkin Luulajan kolmanneksi paras pistemies tehoilla 11+19=30. Hän voitti kauden päätteeksi SHL-hopeaa.

### Maajoukkueura

Tyrväinen edusti Suomea MM-kilpailuissa vuonna 2019, jolloin hän voitti maailmanmestaruuden. Tyrväinen teki pelaamissaan yhdeksässä ottelussa tehot 1+4=5. Yhteensä hän on pelannut 28 A-maaottelua tehopistein 2+5=7. Tyrväinen valittiin ensimmäisen kerran A-maajoukkueeseen Suomen ensimmäiseen MM-leiriryhmään vuoden 2016 turnaukseen. Hän joutui kuitenkin keskeyttämään leirityksen ennen ensimmäistäkään ottelua loukkaantumisen vuoksi. Tyrväisen leiriryhmässä korvasi Niko Ojamäki. Seuraavan kerran hänet kutsuttiin maajoukkueeseen vuoden 2018 Karjala-turnaukseen. Tyrväinen teki A-maajoukkuedebyyttinsä turnauksen toisessa ottelussa 10. marraskuuta 2018 Helsingin Hartwall Arenassa Tšekkiä vastaan. Hänet merkittiin Suomen nelossentteriksi laidoilleen Joonas Nättinen ja Teemu Turunen. Ensimmäisen A-maajoukkuemaalinsa Tyrväinen teki Sweden Hockey Gamesissa 10. helmikuuta 2019 Tukholman Hovetissa turnauksen isäntäjoukkue Ruotsia vastaan.

Muuta
-----

Juhanin isoveli Antti Tyrväinen pelaa hyökkääjänä Saksan DEL-liigan Fischtown Pinguinsissa. Veljesten isä on entinen jalkapalloilija Vesa Tyrväinen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2007–2008 | Pelicans | A-SM | 4 | 0 | 0 | 0 | 0 | – | – | – | – | – |
| 2008–2009 | Pelicans | A-SM | 29 | 4 | 13 | 17 | 34 | 4 | 0 | 1 | 1 | 8 |
| 2009–2010 | Pelicans | A-SM Q | – | – | – | – | – | 7 | 0 | 3 | 3 | 35 |
| 2010–2011 | Pelicans | A-SM | 19 | 7 | 16 | 23 | 16 | – | – | – | – | – |
|  | Pelicans | SM-liiga | 19 | 0 | 2 | 2 | 4 | – | – | – | – | – |
|  | HeKi | Mestis | 19 | 2 | 7 | 9 | 32 | – | – | – | – | – |
| 2011–2012 | Jokerit | SM-liiga | 59 | 2 | 9 | 11 | 59 | 8 | 0 | 0 | 0 | 2 |
| 2012–2013 | Jokerit | SM-liiga | 56 | 7 | 12 | 19 | 36 | 6 | 0 | 0 | 0 | 12 |
| 2013–2014 | Jokerit | SM-liiga | 36 | 4 | 6 | 10 | 26 | – | – | – | – | – |
|  | Kiekko-Vantaa | Mestis | 2 | 0 | 0 | 0 | 0 | – | – | – | – | – |
|  | Pelicans | SM-liiga | 16 | 2 | 3 | 5 | 2 | 8 | 0 | 0 | 0 | 10 |
| 2014–2015 | Pelicans | SM-liiga | 47 | 7 | 15 | 22 | 30 | – | – | – | – | – |
| 2015–2016 | Pelicans | SM-liiga | 54 | 8 | 17 | 25 | 52 | 9 | 3 | 1 | 4 | 6 |
| 2016–2017 | Pelicans | SM-liiga | 60 | 14 | 29 | 43 | 46 | 1 | 0 | 0 | 0 | 0 |
| 2017–2018 | HIFK | SM-liiga | 54 | 13 | 25 | 38 | 103 | 11 | 2 | 4 | 6 | 2 |
| 2018–2019 | HIFK | SM-liiga | 56 | 16 | 26 | 42 | 36 | 13 | 3 | 2 | 5 | 18 | MM | 9 | 1 | 4 | 5 | 8 |
| 2019–2020 | Luleå HF | SHL | 50 | 11 | 18 | 29 | 42 | – | – | – | – | – |
| 2020–2021 | Luleå HF | SHL | 49 | 13 | 22 | 35 | 61 | 7 | 3 | 2 | 5 | 42 |
| 2021–2022 | Luleå HF | J20 Nationell | 1 | 0 | 1 | 1 | 2 | – | – | – | – | – |
|  | Luleå HF | SHL | 36 | 11 | 19 | 30 | 76 | 14 | 4 | 3 | 7 | 14 |
| 9 kautta | yhteensä | SM-liiga | 457 | 73 | 144 | 217 | 394 | 56 | 8 | 7 | 15 | 50 |
| 3 kautta | yhteensä | SHL | 135 | 35 | 59 | 94 | 179 | 21 | 7 | 5 | 12 | 56 |
| 2 kautta | yhteensä | Mestis | 21 | 2 | 7 | 9 | 32 | – | – | – | – | – |

Lähteet
-------

* Juhani Tyrväinen The Internet Hockey Databasessa (englanniksi)
* Juhani Tyrväinen Eurohockey-sivustolla (englanniksi)
* Juhani Tyrväinen *Elite Prospects*. Everysport Media Group AB.  (englanniksi)

### Viitteet

1. 1 2  Hoikkala, Mikael: Tyrväisiltä tärähtää *Jatkoaika.com*.  20.9.2011. Jatkoaika r.y. Viitattu 21.9.2011.
2. ↑  Juhani Tyrväinen *hifk.fi*. Oy HIFK Hockey AB.  Arkistoitu 4.10.2017. Viitattu 4.10.2017.
3. ↑
4. 1 2 3 4 5 6 7 8 9 10  Juhani Tyrväinen *Elite Prospects*. Everysport Media Group AB.  (englanniksi)
5. ↑  Juhani Tyrväinen - Jatkoaika.com - Kaikki jääkiekosta
6. 1 2  Lehtinen, Lauri: Kovempaa, karumpaa, lahtelaisempaa – "Siellä pitää osata olla kovana" *Jatkoaika.com*.  21.12.2014. Jatkoaika r.y. Viitattu 30.3.2016.
7. ↑  Elite Prospects - Kiekkoreipas U18 *eliteprospects.com*. Everysport Media Group AB. Viitattu 23.4.2019. (englanniksi)
8. ↑  Juhani Tyrväinen veljensä tilalle *ESS.fi*.  23.11.2010. Mediatalo ESA Oy. Viitattu 28.11.2010.
9. ↑  Kokoonpanot - Liiga *liiga.fi*.  23.11.2010. Jääkiekon SM-liiga Oy. Viitattu 28.11.2010.
10. ↑  Tilastot - Liiga *liiga.fi*.  23.11.2010. Jääkiekon SM-liiga Oy. Viitattu 28.11.2010.
11. ↑  Jokerit hankki Tyrväisen – Kalus koeajalle *Jatkoaika.com*.  27.4.2011. Jatkoaika r.y. Viitattu 30.4.2011.
12. ↑  Jokereille lisää jatkosopimuksia *Jatkoaika.com*.  11.12.2012. Jatkoaika r.y. Viitattu 11.12.2012.
13. ↑  Huisman, Eetu: Jokerien pelaaja-arvostelut 2012–13: Olivatko odotukset kohtuullisia? *Jatkoaika.com*.  11.4.2013. Jatkoaika r.y. Viitattu 2.5.2013.
14. ↑  Jokereille lisää jatkosopimuksia *Jatkoaika.com*.  11.12.2012. Jatkoaika r.y. Viitattu 2.5.2013.
15. ↑  Juhani Tyrväinen palaa Pelicansiin *Jatkoaika.com*.  21.1.2014. Jatkoaika r.y. Viitattu 18.4.2014.
16. ↑  Erkinjuntti Pelicansin kapteeniksi *Jatkoaika.com*.  27.8.2015. Jatkoaika r.y. Viitattu 20.9.2015.
17. ↑  Elite Prospects - Pelicans *eliteprospects.com*. Everysport Media Group AB. Viitattu 23.4.2019. (englanniksi)
18. ↑  Pelicansin luottohyökkääjä jatkaa Lahdessa *Jatkoaika.com*.  17.12.2015. Jatkoaika r.y. Viitattu 20.12.2015.
19. ↑  Elite Prospects - Liiga Stats 2016-2017 *eliteprospects.com*. Everysport Media Group AB. Viitattu 23.4.2019. (englanniksi)
20. ↑  Elite Prospects - Pelicans *eliteprospects.com*. Everysport Media Group AB. Viitattu 23.4.2019. (englanniksi)
21. ↑  Salminen, Solmu: Vaikeasti loukkaantunut Pelicans-hyökkääjä on edelleen sairaalassa - vammoista ei vielä tarkkaa tietoa *iltalehti.fi*.  23.3.2017. Alma Media Suomi Oy. Viitattu 3.4.2017.
22. ↑  HIFK:lle uusia vahvistuksia - Varakas palaa kasvattajaseuraansa *Jatkoaika.com*.  9.5.2017. Jatkoaika r.y. Viitattu 10.5.2017.
23. ↑  Elite Prospects - HIFK *eliteprospects.com*. Everysport Media Group AB. Viitattu 23.4.2019. (englanniksi)
24. ↑  TIEDOTE: Juhani Tyrväinen jatkosopimukseen *hifk.fi*.  20.6.2018. Oy HIFK Hockey AB. Viitattu 20.6.2018.
25. ↑  Elite Prospects - HIFK *eliteprospects.com*. Everysport Media Group AB. Viitattu 23.4.2019. (englanniksi)
26. ↑  HIFK:n Juhani Tyrväinen siirtyy Ruotsiin - "Hän on jännittävä pelaaja" *Jatkoaika.com*.  23.4.2019. Jatkoaika r.y. Viitattu 23.4.2019.
27. ↑  Elite Prospects - Luleå HF *eliteprospects.com*. Everysport Media Group AB. Viitattu 20.12.2020. (englanniksi)
28. ↑  Elite Prospects - Luleå HF *eliteprospects.com*. Everysport Media Group AB. Viitattu 14.8.2021. (englanniksi)
29. ↑  Koski, Matti: Juhani Tyrväinen pelaa jatkossakin Luulajassa − "Joukkueen johtava pelaaja" *Jatkoaika.com*.  25.1.2021. Jatkoaika r.y. Viitattu 25.1.2021.
30. ↑  Koski, Matti: Julius Honka siirtyy Texasista Luulajaan, Juhani Tyrväiselle jatkosopimus Pohjois-Ruotsiin *Jatkoaika.com*.  26.5.2021. Jatkoaika r.y. Viitattu 14.8.2021.
31. ↑  Kaivanto, Mikael: Luulajalle iso takaisku – suomalaisratkaisija mursi kätensä harjoituksissa *MTVuutiset.fi*.  13.10.2021. Telia Company AB. Viitattu 22.12.2022.
32. ↑  Perälä, Joni: Juhani Tyrväisen raju taklaus johti pelikieltoon *Jatkoaika.com*.  23.2.2022. Jatkoaika r.y. Viitattu 22.12.2022.
33. ↑  Elite Prospects - Luleå HF *eliteprospects.com*. Everysport Media Group AB. Viitattu 22.12.2022. (englanniksi)
34. ↑  Tilanne 18.12.2022
35. ↑  Ojamäki Leijoniin *Leijonat.fi*.  5.4.2016. Suomen Jääkiekkoliitto – Finlands Ishockeyförbund ry.  Arkistoitu 8.9.2017. Viitattu 6.4.2016.
36. ↑  FIN - CZE (Line Up) *stats.swehockey.se*.  10.11.2018. Svenska Ishockeyförbundet. Viitattu 20.12.2020. (englanniksi)
37. ↑  SWE - FIN (4-5) *stats.swehockey.se*.  10.2.2019. Svenska Ishockeyförbundet. Viitattu 20.12.2020. (englanniksi)
38. ↑  Antti Tyrväinen *Elite Prospects*. Everysport Media Group AB.  (englanniksi)

Suomen joukkue – Jääkiekon MM-kilpailut 2019
4 Lehtonen (**A**) |
7 Kaski |
12 Anttila (**C**) |
15 Ilomäki |
19 Savinainen (**A**) |
20 Ojamäki |
21 Tyrväinen |
24 Kakko |
25 Rajala |
27 Luostarinen |
28 Jokiharju |
30 Lankinen |
35 Vehviläinen |
40 Lindbohm |
41 Kiviranta |
45 Olkinuora |
50 Koivisto |
55 Ohtamaa |
58 Hakanpää |
65 Manninen |
70 Mikkola |
71 Kuusela |
76 Sallinen |
82 Pesonen |
91 Lammikko |
Valmentaja Jukka Jalonen